അലിവ് 2021 ന് തുടക്കമായി ജീവകാരുണ്യ സേവന മേഖലകളില് ആരോഗ്യകരമായ മത്സരം വേണം: അബ്ദുല് ഖാദര് മൗലവി ഇരിക്കൂര്: കക്ഷിരാഷ്ര്ടീയത്തിനതീതമായി ജീവകാരുണ്യ സേവന മേഖലകളില് ആരോഗ്യകരമായ മത്സരത്തിനിറങ്ങാന് എല്ലാ സംഘടനകളും തയ്യാറാവണമെന്ന് മുസ്ലിം ലീഗ് സംസ്ഥാന വൈസ് പ്രസിഡന്റ് വി കെ അബ്ദുല് ഖാദര് മൗലവി ആവശ്യപ്പെട്ടു. കോവിഡ് രോഗത്തിന്റെ വ്യാപ്തിയും ഭീതിയും സാമ്ബത്തിക തകര്ച്ചയും കാരണം ജനജീവിതം ദുസ്സഹമായിരിക്കുകയാണ്. ചെറിയ കുട്ടികളുടെ ചികിത്സയുമായി ബന്ധപ്പെട്ട് ഒറ്റ ഡോസ് മരുന്നിന് പോലും കോടികള് ആവശ്യമായി വന്നപ്പോള് ഈ ദുരിതകാലത്തും കാരുണ്യത്തിന്റെ ഉറവ വറ്റാത്ത സുമനസ്സുകള് മുന്നോട്ട് വന്നത് ശുഭകരമായ സൂചനയാണ്.ജീവകാരുണ്യ ആരോഗ്യമേഖലകളില് കെ എം സി സി യുടെ പ്രവര്ത്തനം തുല്യതയില്ലാത്തതാണെന്നും ആഗോളതലത്തിലെയും ഇന്ത്യയിലെയും പീഢിത വര്ണ്മത്തിന്റെ രോദനമുയരുമ്ബോള് ഇ അഹമ്മദ് സാഹിബിന്റെ വേര്പാട് ഇന്നും കടുത്ത വേദനയാണെന്നും അദ്ദേഹം പറഞ്ഞു. ഇരിക്കൂര് ജിസിസി കെഎംസിസിയുടെ അഞ്ചാംഘട്ട സൗജന്യ മരുന്ന് വിതരണ പദ്ധതി അലിവ് ഇരിക്കൂര് സി എച്ച് സൗധത്തില് ഉദ്ഘാടനം ചെയ്തു സംസാരിക്കുകയായിരുന്നു അദ്ദേഹം.ചെയര്മാന് കെ മുഹമ്മദ് അഷറഫ് ഹാജി അധ്യക്ഷത വഹിച്ചു.മികച്ച കോവിഡ് വളണ്ടിയര് പ്രവര്ത്തകനായ പി കെ ഹനീഫയ്ക്കുള്ള ഉപഹര സമര്പ്പണം പി കെ അബൂബക്കര് ഹാജി ബ്ലാത്തൂര് നിര്വ്വഹിച്ചു. ടി എന് എ ഖാദര് അനുസ്മരണ പ്രഭാഷണവും എം പി അഷറഫ് പദ്ധതി വിശദീകരണവും നടത്തി.സി കെ മുഹമ്മദ് മാസ്റ്റര്, ഗ്രാമ പഞ്ചായത്ത് പ്രസിഡന്റ് ടി സി നസിയ്യത്ത് ടീച്ചര്, പി കെ ഷംസുദ്ദീന്, കെ കെ സത്താര് ഹാജി, കെ കെ കുഞ്ഞി മായന് ,കെ ടി നസീര്, യു പി അബ്ദു റഹ്മാന്,ടി പി ഫാത്തിമ, എന് കെ സുലൈഖ ടീച്ചര്, കെ നിസ്താര്, കെ ടി നിസ്താര്, എന് ശിഹാബുദ്ദീന്, വി ഉമ്മര് കുട്ടി, കെ ത്വയ്യിബ്, വിസി ജുനൈര്, എം സി അഷറഫ്, വി കെ അഷ്ഫീര് പ്രസംഗിച്ചു. എം പി അബ്ദു റഹ്മാന് മൗലവി പ്രാര്ത്ഥന നടത്തി.ജനറല് സെക്രട്ടറി എം പി ഹംസ സ്വാഗതവും ശിഹാബുദ്ദീന് പള്ളിപ്പാത്ത് നന്ദിയും പറഞ്ഞു.